2020. gada 14. jūlijā Noteikumi Nr. 449

Rīgā (prot. Nr. 44 27. §)

**Grozījumi Ministru kabineta 2020. gada 14. aprīļa noteikumos Nr. 210 "Noteikumi par automātisko informācijas apmaiņu par ziņojamām pārrobežu shēmām"**

Izdoti saskaņā ar likuma

"Par nodokļiem un nodevām"

15. panta desmito daļu

Izdarīt Ministru kabineta 2020. gada 14. aprīļa noteikumos Nr. 210 "Noteikumi par automātisko informācijas apmaiņu par ziņojamām pārrobežu shēmām" (Latvijas Vēstnesis, 2020, 75. nr.) šādus grozījumus:

1. Aizstāt 35. punktā skaitļus un vārdus "2020. gada 31. augustam" ar skaitļiem un vārdiem "2021. gada 28. februārim".

2. Aizstāt 36. punktā skaitļus un vārdus "2020. gada 31. oktobrim" ar skaitļiem un vārdiem "2021. gada 30. aprīlim".

3. Papildināt noteikumus ar 39. un 40. punktu šādā redakcijā:

"39. Šo noteikumu 6. un 13. punktā paredzētais 30 dienu periods ziņojuma sniegšanai sākas 2021. gada 1. janvārī šādos gadījumos:

39.1. ziņojama pārrobežu shēma ir darīta pieejama īstenošanai, ir gatava īstenošanai vai tās īstenošanas pirmais posms ir uzsākts laikposmā no 2020. gada 1. jūlija līdz 2020. gada 31. decembrim;

39.2. šo noteikumu 3.5.1.2. apakšpunktā minētais starpnieks tieši vai ar citu personu palīdzību ir sniedzis palīdzību, atbalstu vai konsultācijas laikposmā no 2020. gada 1. jūlija līdz 2020. gada 31. decembrim.

40. Attiecībā uz tirgojamām shēmām saskaņā ar šo noteikumu 8. punktu pirmā periodiskā ziņojuma sniegšanas termiņš iestājas 2021. gada 30. aprīlī."

4. Izteikt informatīvo atsauci uz Eiropas Savienības direktīvām šādā redakcijā:

"**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Padomes 2018. gada 25. maija Direktīvas (ES) 2018/822, ar ko attiecībā uz obligāto automātisko informācijas apmaiņu nodokļu jomā saistībā ar ziņojamām pārrobežu shēmām groza Direktīvu 2011/16/ES;

2) Padomes 2020. gada 24. jūnija Direktīvas (ES) 2020/876, ar ko groza Direktīvu 2011/16/ES, lai risinātu steidzamo nepieciešamību Covid-19 pandēmijas dēļ atlikt konkrētus termiņus informācijas iesniegšanai un apmaiņai nodokļu jomā."

Ministru prezidents A. K. Kariņš

Finanšu ministrs J. Reirs